มีตุ่มขึ้นคล้ายๆยุงกัด ลักษณะตุ่มนูน แดง คัน มีทั้งตุ่มเล็ก ตุ่มใหญ่ ขึ้นบริเวณ ฝ่ามือ นิ้วมือ ซอกนิ้ว ทั้ง 2 ข้าง เกิดจากการแพ้ หรือเป็นอย่างอื่นคะ
สวัสดีค่ะ อาการมีตุ่มคล้ายๆยุงกัด เป็นตุ่มนูน แดง คันขึ้นที่บริเวณฝ่ามือ นิ้วมือ ซอกนิ้วนั้น อาจจะเป็นตุ่ม Dyshidrotic Eczema หรือผื่นผิวหนังอักเสบชนิดตุ่มน้ำ เป็นโรคผิวหนังอักเสบชนิดที่ไม่ร้ายแรง โดยจะเกิดตุ่มน้ำใส ๆ บริเวณนิ้ว ฝ่ามือ และฝ่าเท้า อาจทำให้รู้สึกปวดและคันอย่างรุนแรง แต่สามารถหายได้เองภายใน 2-3 สัปดาห์ และอาจกลับมาเกิดซ้ำได้เช่นกันสาเหตุอื่นๆเช่น ผื่นผิวหนังอักเสบจากการระคายสัมผัส การแพ้สัมผัส ผื่นภูมิแพ้ หรือการถูกแมลงกัดในเบื้องต้น หลีกเลี่ยงปัจจัยกระตุ้นใดๆที่ทำให้มีอาการ หากต้องสัมผัสกับสารเคมีต่างๆ ที่รุนแรง เช่น น้ำยาล้างห้องน้ำ ก็ต้องสวมถุงมือ เป็นต้น ไม่ล้างมือบ่อยเกินไป ไม่ไปแกะตุ่มเอง กินยาแก้คันเพื่อบรรเทาอาการได้ และหากตุ่มลุกลามมาก คันมาก มีตุ่มหนองให้เห็นด้วย ควรไปพบแพทย์เพื่อตรวจเพิ่มเติม